מרצדס-בנץ EQE

מרצדס-בנץ EQE (באנגלית: Mercedes-Benz EQE) היא מכונית מנהלים חשמלית במרכב סדאן, בעלת חמישה מקומות ישיבה, שמיוצרת על ידי מרצדס-בנץ משנת 2021. היא נחשפה ב-5 בספטמבר 2021 והוצגה בתערוכת הרכב הבינלאומית של מינכן ב-6 בספטמבר 2021, היא הגיעה לישראל ב-31 במאי 2022.

עיצוב 
העיצוב החיצוני מעוצב בעיצוב קופה אך המרכב סדאן, היא מבוססת על המרצדס-בנץ E-קלאס אך יותר מרווחת ממנה, בנוסף תא הנוסעים נלקח ללא שינוי ממרצדס-בנץ EQS. דגמי ה-AMG של ה-EQE כוללים מראה ספורטיבי יותר מתלים בכיול ספורטיבי, ומערכת מיוחד המציעה סאונד של מכונית ספורט בעת מצב הספורט.

מפרט טכני 
ה-EQE משווקת עם שלושה יחידות הנעה (2 מהם של מרצדס AMG).
 EQE 350: מנוע חשמלי המספק 292 כ"ס ומומנט מרבי של 56.5 קג"מ. נתון התאוצה מ-0 ל-100 קמ"ש עומד על 6.4 שניות ומהירות מרבית של 210 קמ"ש. סוללת ליתיום-יון בקיבולת 90.56 קוט"ש המאפשרת טווח נסיעה חשמלי של 630 ק"מ. צריכת האנרגיה עומדת על בין 15.9 ל-18.7 קוט"ש לכל 100 ק"מ.
 AMG EQE 43: גרסת הביצועים הכוללת שתי מנועים חשמליים המספקים יחד 476 כ"ס ומומנט מרבי של 85.8 קג"מ. נתון התאוצה מ-0 ל-100 קמ"ש עומד על 4.2 שניות ומהירות מרבית של 210 קמ"ש. סוללת ליתום-יון בקיבולת 90.56 קוט"ש המאפשרת טווח נסיעה חשמלי של 470 ק"מ. צריכת האנרגיה עומדת על בין 79.7 ל-21.6 קוט"ש לכל 100 ק"מ.
 AMG EQE 53: גרסת הביצועים הגבוהים הכוללת שני מנועים חשמליים המספקים יחד 617 כ"ס ומומנט מרבי של 96.7 קג"מ או עם חבילת "AMG דינמיק פלוס" ההספק עולה ל-677 כ"ס ומומנט של 101.8 קג"מ לזמן קצוב. נתון התאוצה מ-0 ל-100 קמ"ש עומד על 3.5 שניות או עם חבילת "AMG דינמיק פלוס" 3.3 שניות ומהירות מרבית של עד 240 קמ"ש. סוללת ליתום-יון בקיבולת 90.56 קוט"ש המאפשרת טווח נסיעה חשמלי של 518 ק"מ (משוער).
את הסוללה אפשר להטעין ממטען פנימי בקיבולת של 11 קילוואט או 22 קילוואט, או ממטען מהיר בקיבולת 170 קילוואט, ישנה אפשרות להוסיף עם המטען המהיר 250 ק"מ ב-15 דקות (EQE 350) או 180 ק"מ ב-15 דקות (AMG EQE 43 ו-AMG EQE 53).

גלריה

קישורים חיצוניים

הערות שוליים 

EQE
מכוניות חשמליות
מכוניות מנהלים
מכוניות סדאן
דגמי מכוניות שהושקו ב-2021